XUQUUQDAADA OGOW

Hufnaanta Mushaarka

Xafiiska OFCCP Waxuu Hubiyaa 

in Dadku ay si Nabad ah Su’aalo 

uga Jeedin karaan, uga Hadli 

karaan, Shaacana uga qaadi karaan 

Mushaarkooda 

1. Waa maxay takoorka shaqada ka yimaadda 

ee ku salaysan weydiimo ka dirista, 

ka hadlidda ama shaac ka qaadidda 

mushaarkayga ama midka shaqaalaha kale? 

Takoorka noocan ahi waxuu caadi ahaan yimaaddaa 

marka loo-shaqeeyuhu uu shaqaalaha ama shaqo 

codsadeyaasha ka qaado tallaabo u xun oo shaqada 

ku xiran maxaa yeelay waxay weydiimo ka direen, ka 

hadleen, ama shaaca ka qaadeen lacagta laftigooda la 

siiyo ama midda la siiyo shaqaalaha ama codsadeyaasha 

kale. Waxaa tusaale noqon karta loo-shaqeeye oo 

shaqaale shaqada ka erya maxaa yeelay waxay 

mushaarkeeda kala hadashay shaqaale kale. Waxaa 

tusaale kale noqon karta loo-shaqeeye oo dhima 

saacadaha uu shaqaale shaqeeyo maxaa yeelay dadka 

ay wada shaqeeyaan ayuu ka waraystay sicirrada 

mushaarkooda shaqada waqtiga dheeraad ah. 

2. Waa maxay xuquuqda aan haysto?

Sida uu dhigayo Amarka Madaxweynaha (Executive 

Order) ee 11246, waxaad xaq u leedahay in aad 

weydiimo ka dirto, ka hadasho, ama shaaca ka 

qaaddo mushaarkaaga ama midka shaqaalaha ama 

codsadeyaasha kale. Laguma edbin karo, laguma 

kadeedi karo, hoos laguuma dejin karo, laguma eryi 

karo, shaqada laguuma diidi karo, ama takoor kale 

laguuma geysan karo marka aad xaqan adeegsato. 

Hase yeeshee, waxaa xaqan ka reeban xaalado tiro 

kooban.

3. Qandaraasleyaasha miyaa laga 

mamnuucay in ay yeeshaan 

siyaasado si rasmi ah iyo si 

aanan rasmi ahayn sir ugu haya 

mushaarka?

Haa. Qandaraasleyaasha waxaa caadi 

ahaan laga mamnuucay in ay yeeshaan 

siyaasado mamnuuca ama badi xaddida 

in shaqaalaha ama shaqo codsadeyaashu 

ay ka hadlaan ama shaaca ka qaadaan 

mushaarkooda ama midka dadka kale. 

Tusaale ahaan, waxaa loo arkaa in ay 

sharciga jebinayso siyaasadda 

qandaraaslaha ee shaqaalaha ka 

mamnuucaysa in ay ka wada hadlaan 

gunnooyinka abaalmarinta ee dhammaadka 

sanadka, maxaa yeelay waxay shaqaalaha 

ka mamnuucaysaa in ay ka hadlaan lacagta 

la siiyo.

4. Maxaa mushaarka loo arkaa? 

Mushaarku waxuu caadi ahaan tilmaamayaa 

lacagaha shaqaalaha la siiyo, ama magaca 

shaqaalaha lagu bixiyo, ama codsade loogu 

baaqo. Waxaa taas ka mid ah laakiin kuma 

koobna mushaarka aasaasi ah, mushaarka 

shaqada waqtiga dheeraad ah, lacagaha xilliyada 

shaqada ee aanan caadi ahayn, gunnooyinka 

abaalmarinta, faa’iido wadaagyada, mushaarka 

fasaxa, gunnooyinka, caymiska iyo dheefaha kale, 

fursadaha saamiyada iyo abaalmarinnada, 

wadaagga macaashka, iyo hawlgabka.

5. Dhawrista miyay la socdaan qodobbo 

loo-shaqeeyuhu iskaga difaaci karo ama 

ka reebaya?

Haa. Amarka Madaxweynuhu waxuu 

qandaraasleyaasha ugu deeqayaa labo hab oo ay 

sabab ugu yeeli karaan ama ku difaaci karaan 

tallaabooyinka ay qaadaan ee sida kale loogu arki 

karo kuwo takoor ah oo mamnuucan: difaaca 

“hawlaha shaqada ee daruuri ah”, iyo difaaca guud, 

ama “xeerka goobta shaqada”.

qandaraasyada federaali ah ee mustaqbalka ama in la 

tirtiro qandaraasyada shirkaddu hadda haysato ama 

isbeddellada qandaraaska lagu samaynayo.

Wixii macluumaad dheeraad ah:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Fadlan ogsoonow in xaashidan xaqiiqada lagu bixinayo macluumaad guud. 

Looguma tala galin in ay beddesho sharciga iyo shuruucda dhab ahaan 

khuseeya barnaamijka halkan ku sharraxan.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp 200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp

 Dib loo habeeyay Sebtember 2016
6. Waa maxay “hawlaha shaqada ee 

daruuri ah” ee waafaqsan Amarka 

Madaxweynuhu?

Ereyga “hawlaha shaqada ee daruuri ah” waxuu ka 

dhigan yahay waajibaadka shaqada ee aasaasi u ah 

jagada uu shakhsigu shaqada ka hayo. Hawsha 

shaqada waxaa loo arki karaa mid daruuri ah 

haddii:

• Helitaanka caddadka mushaarka la siiyo 

shaqaalaha ama loogu baaqo codsadeyaasha, 

qaababka mushaarka iyo daraasadaha suuqa 

laga sameeyo ee mushaarka khuseeya iyo 

siyaasadaha khuseeya dejinta ama beddelaadda 

mushaarka shaqaalaha loogu baahdo si loo 

qabto hawshaas ama hawl kaloo ganacsi oo si 

caadi ah qofka loogu diro; ama

• Hawsha ama waajibaadka jagada ay ka mid 

tahay dhawrista iyo xafididda sirta diiwaannada 

shakhsi ahaaneed ee shaqaalaha, xataa 

caddadyada iyo noocyada mushaarka la siiyo 

shaqaalaha, qaababka mushaarka, daraasadaha 

suuqa laga sameeyo ee mushaarka khuseeya, iyo 

siyaasadaha khuseeya dejinta ama beddelaadda 

mushaarka shaqaalaha. 

7. Waa maxay difaaca “hawlaha shaqada ee 

daruuri ah”?

Marka uu adeegsado difaaca “hawlaha shaqada ee 

daruuri ah”, waxuu qandaraasluhu iska difaaci 

karaa takoorka lagu sheego haddii uu muujiyo in 

uu shaqaale ka qaaday tallaabo qofkaas u xun 

maxaa yeelay waxuu shaqaaluhu (a) ka war hayey 

macluumaadka lacagta la siiyo shaqaalaha ama 

codsadeyaasha kale maadaama ay taasi qayb ka 

ahayd waajibaadka shaqada ee daruuri ah ee 

qofkaas oo (b) waxuu macluumaadkaas lacagta 

shaaca uga qaaday shakhsiyaad aanan si kale u 

helayn.

Hase yeeshee, xataa shaqaalaha ka war haya 

macluumaadka lacagta la bixiyo iyadoo qayb ka ah 

hawlahooda shaqada ee daruuri ah waxay mararka 

qaar ka hadli karaan, shaaca ka qaadi karaan, ama 

weydiimo ka diri karaan lacagta la bixiyo. Tusaale 

ahaan, waxay: 

• Ka hadli karaan ama shaaca ka qaadi karaan 

mushaarka codsadeyaasha ama shaqaalaha 

marka ay ka jawaabayaan cabasho ama eed 

rasmi ah; iyadoo qayb ka ah baaritaan, dacwad, 

dhegeysi, ama waxqabad, xataa baaritaan uu 

qabto loo-shaqeeyuhu; ama iyadoo waafaqsan 

waajibka sharci ahaan qandaraaslaha ka saaran in 

uu macluumaad bixiyo.

• Mushaarkooda kala hadli karaan shaqaalaha kale.

• Farqiyada suurogal ah in ay u dhexeeyaan 

mushaarkooda iyo midka shaqaalaha kale 

kala hadli karaan sarkaal ka socda maamulka 

qandaraaslaha ama waqtiga ay isticmaalayaan 

nidaamka cabashada gudaha ee qandaraaslaha.

• Ka hadli karaan ama shaaca ka qaadi karaan 

caddadka ama noocyada mushaarka ee 

codsadeyaasha ama shaqaalaha kale marka ay 

macluumaadka ku helaan habab kaloo aanan 

ahayn kaga war haynta hawlahooda shaqada ee 

daruuri ah.

8. Waa maxay difaaca “xeerka goobta 

shaqadu”?

Marka uu adeegsado difaaca “xeerka goobta 

shaqada”, waxuu qandaraasluhu iska difaaci karaa 

takoorka lagu sheego haddii uu muujiyo in uu 

shaqaale ka qaaday tallaabo qofkaas u xun 

maadaama uu jebiyey xeer si joogto ah oo isku mid 

ah shirkadda looga hirgeliyo. Xeerka waa in aanan 

lagu mamnuucin, ama badi lagu mamnuucin, in 

shaqaalaha ama codsadeyaashu ay ka hadlaan ama 

shaaca ka qaadaan lacagta iyaga la siiyo ama midda 

qof ay wada shaqeeyaan ama shaqo codsade. 

Tusaalooyinka “xeerasha goobta shaqada” waxaa ka 

mid noqon kara xeerasha khuseeya isticmaalka 

fasaxa iyo muddada nasashooyinka. 

9. Loo-shaqeeyahayga miyay waajib ku tahay 

in uu ii sheego lacagta shaqaalaha kale la 

siiyo?

Maya. Amarka Madaxweynaha ee 11246 looshaqeeyaasha uma dhigayo in ay shaqaalaha ama 

shaqo codsadeyaasha macluumaad ka siiyaan 

mushaarka shaqaalaha ama codsadeyaasha kale. 

10.Cidma ayuu xafiiska OFCCP dhawraa?

Xafiiska OFCCP waxuu dhawraa xuquuqda 

shaqaalaha iyo shaqo codsadeyaasha shirkadaha 

ganacsi kula jira Dawladda Federaali ah. Waxaa taas 

ka mid ah shaqaalaha bangiyada, shirkadaha 

farsamada isgaarsiinta, warshadaha xirxiridda 

hilibka, dukaannada wax iibiya, warshadaha wax soo 

saara, shirkadaha xisaabinta, iyo shirkadaha 

dhismaha, marka qaar laga soo qaato.

Cabasho Dirista

11. Maxaan sameeyaa haddii aan u arko in 

loo-shaqeeyahaygu uu aniga ii geystey 

takoor maadaama aan su’aal ka jeediyey, 

ka hadlay, ama shaaca ka qaaday 

mushaarkayga ama mushaarka shaqaale 

ama codsade kale?

Waxaad cabasho u diri kartaa xafiiska OFCCP. Uma 

baahnid in aad hubtid in loo-shaqeeyahaagu uu 

yahay qandaraasle federaali ah ama qandaraasle ka 

sii hooseeya si aad cabasho u dirto.

12. Sideen cabasho ugu diraa xafiiska OFCCP?

Waxaad takoor cabasho ka diri kartaa adigoo:

• Internetka foom ku buuxinaya kuna diraya 

marka aad gasho Barta internetka xafiiska 

OFCCP;

• Shakhsi ahaan foom ku buuxinaya mid ka mid 

ah xafiisyada OFCCP; ama

• Foom aad buuxisay boostada, e-mail ama fakis 

ugu diraya xafiiska goboleed ee OFCCP ee u xil 

saaran goobta uu ka dhacay takoorka aad ku eed 

sheeganayso.

Waxaa foomka laga heli karaa internetka halkan 

http://www.dol.gov/ofccp/regs/compliance/pdf/

pdfstart.htm iyo isagoo warqad ku daabacan 

dhammaan xafiisyada OFCCP. Si aad u ogaato 

xafiiska kuugu dhow, booqo liiska xafiisyada 

OFCCP ee internetka kaga yaalla halkan http:// 

www.dol.gov/ofccp/contacts/ofnation2.htm.

Waa in aad xasuusato in aad saxiixdo foomkaaga 

cabashada ee aad buuxisay. Haddii aad sidaas 

samayn weydo, xafiiska OFCCP waxuu weli kaa 

qaadi doonaa cabashada laakiin baaraha xafiiska 

OFCCP ayaa ku weydiin doona in aad foomka 

saxiixdo marka dambe ee uu ku waraysto. 

Cabashooyinka ku eed sheegaya takoorka ka 

yimaadda ka hadlidda, shaac ka qaadidda, ama 

weydiimo ka dirista mushaarka waa in lagu diro 

muddo 180 maalmood ah ka dib taariikhda uu 

dhaco takoorka lagu eed sheegto, haddii aanan 

sabab fiican lagu kordhinin waqtiga lagu diro. Isla 

waqtigaas 180 maalmood ah ayaa ku dabbakhan 

cabashooyinka ku eed sheegaya takoorka ku 

salaysan jinsiyadda, midabka, diinta, jinsiga, 

jihada galmada, aqoonsiga jinsiga, ama asalka 

waddameed.

13. Miyuu loo-shaqeeyahaygu aniga shaqada 

iga eryi karaa, hoos iigu dejin karaa, ama 

iila dhaqmi karaa si aanan ii wanaagsanayn 

cabashada aan diray awgeed?

Maya. Waa sharci darro in loo-shaqeeyahaagu uu kaaga 

aargoosto dirista cabasho ama ka qaybqaadashada 

baaritaan la wado. Xeerasha xafiiska OFCCP ayaa kaa 

dhawraya kadeedista, cabsigelinta, hanjabaadda, 

khasabka, ama aargoosashada kaaga yimaadda marka 

aad xuquuqdaada adeegsato.

14. Miyaan cabasho u diri karaa xafiiska 

OFCCP iyo Guddiga gaar ah ee U sinnaanta 

Fursadaha Shaqada / Equal Employment 

Opportunity Commission (EEOC)?

Haa, haddii aad u dirto xafiiska OFCCP iyo guddiga 

EEOC labadoodaba, waxaa cabashadaada baari doonta 

hay’adda habboon. Mararka qaar, waxaa laga yaabaa in 

xafiiska OFCCP iyo guddiga EEOC ay ku go’aan gaaraan 

in ay ka wada shaqeeyaan baaritaanka cabashadaada. 

Xafiiska OFCCP waxuu caadi ahaan hayaa 

cabashooyinka laga diro qandaraasleyaasha federaali 

ah ee ku eed sheegaya takoorka ka yimaadda ka 

hadlidda, shaac ka qaadidda, ama weydiimo ka dirista 

mushaarka. Xafiiska OFCCP waxuu weliba caadi ahaan 

hayaa cabashooyinka laga diro qandaraasleyaasha 

federaali ah marka ay u muuqato in ay jirto caadada 

takoor loo geysto koox shaqaale ama codsadeyaal ah, 

iyo kuwa ku eed sheegaya takoorka ku salaysan jihada 

galmada ama aqoonsiga jinsiga ee qofka, 

naafonimada, ama xaaladda halyeyga dhawran. 

15. Maxaa dhacaya haddii la soo helo in aan 

dhibbane u noqday takoorka shaqada ka 

yimaadda?

Waxaa laga yaabaa in aad xaq u yeelato tallaabo wax 

lagu saxo oo adiga ku gelinaysa xaaladdii aad ku 

sugnaan lahayd haddii takoorku uusan weligiis 

dhicin. Waxaa laga yaabaa in aad xaq u yeelato in 

shaqo lagu siiyo, lagu dallacsiiyo, dib laguugu celiyo 

shaqada, ama shaqo kale laguu diro. Waxaa weliba 

laga yaabaa in aad xaq u yeelato in lagu siiyo mushaar 

dib laguugu soo celiyo, mushaar hore laguu sii siiyo, 

in mushaarka laguu kordhiyo ama tallaabooyinkan 

wax lagu saxo oo isku jira. Maxaa dheer, haddii 

xafiiska OFCCP uu soo helo in qandaraaslaha federaali 

ah ama qandaraaslaha ka sii hooseeya uu takoor ama 

kalasooc geystey, waxuu xafiiska OFCCP ku dhaqaaqi 

karaa in shirkadda laga reebo ama laga saaro tixgelinta